Фосили - докази за еволуцијата
Што е еволуција и кои се доказите за неа?
Според теоријата на еволуција, особините на единките варираат во рамки на еден вид.
Единките чии што особини се најдобро приспособени на нивната животна средина имаат поголеми шанси да преживеат и да создадат потомство.
Оваа теорија се заснова на изучувањето на варијациите и сличностите, како кај живите организми, така и кај фосилите.
Бројот на фосили и нивната поставеноста во одредени делови на карпите се нарекува фосилен запис.
Фосилните записи се показатели за видовите на животни и растенија што постоеле во минатото: од пред милиони години сè до пред 10 илјади години.
Некои фосили, како што се едноклеточните цијанобактерии пронајдени во карпи во Австралија, се постари од 3.5 милиони години!
Палеонтолози се луѓе кои ги проучуваат фосилите.
Тие макотрпно ја споредуваат градбата на фосилизираните делови на телото и на фосилизираните отпечатоци
за да покажат како животните и растенијата се менувале и еволуирале со текот на времето.
Палеонтолозите споредуваат и фосили од различни видови, барајќи сличности во нивната градба, за да утврдат кои видови се во сродство.
Благодарение на овие истражувања, научниците сега знаат дека едни видови се развиле од други.
Откривањето на преодни фосили им помага на палеонтолозите да разберат како еволуираат видовите.
На пример, во 1988 научниците пронашле фосил на риба стар 317 милиони години со шака како перка,
и заклучиле дека се работи за животно кое преминало од водено во копнено живеалиште.
На оваа слика можеш да ги видиш разликите меѓу “прстите“ на различни фосилни риби.
Во истиот период се откриени преодни фосили на влечуги со вилици како на цицачи,
со што палеонтолозите ја потврдиле појавата на првите цицачи уште пред 245 милиони години - значи некои цицачи живееле во исто време со диносаурусите!
Благодарение на фосилниот запис, научниците може да го следат патот на човечката еволуција од првите човеколики мајмуни и дури да утврдат кога еволутивните патишта на човекот и шимпанзата се разделиле.
Нашиот последен заеднички предок живеел пред околу пет до седум милиони години.
Од тогаш се откриени преку 20 хоминидни видови.
Следењето на потеклото на растителни и животински видови преку фосилни записи не е егзактна наука -
ова е отежнато од недостатокот на преодни фосили поради што имаме значителни празнини во фосилните записи.
Бидејќи фосилизацијата ретко се случува, многу преодни видови воопшто немаат фосили.
Сепак, постојано се откриваат нови фосили, па барем некои од празнините ќе бидат пополнети.
Во ова видео научивте што е фосилен запис и како тој придонесува за нашето разбирање за еволуцијата.
Научивте и за проблемите со фосилниот запис.
Можете ли да најдете други примери на Интернет или во книги за преодни фосили?
